III. BOSHQARUVDA ZAMONAVIY YONDASHUVLAR
3.6. “Rahbar va pedagog imidji” moduli
2-mavzu: Menejer va lider
(2 soat amaliy mashgʻulot)
REJA 
1.Zamonaviy menejer tushunchasi, shaxsiy va ishga doir sifatlari.
2.Menejer va lider (yetakchi).
3.Liderning an’anaviy konsepsiyasi.
4. Ishbilarmonlik etiketining milliy xususiyatlari.
5. Liderlik xulqi konsepsiyalari.

Hozirgi vaqtda ijtimoiy ishlab chiqarishni rivojlanishi natijasida bunday yondashuv tanqidga uchramoqda, chunki yollanma menejerlar oʻzlarini ishlab chiqarish bilan tenglashtirmaydilar, firmaning maqsadlari ularning shaxsiy maqsadlariga aylanmaydi. Buning ustiga ularning biznes maktablardagi tayyorgarligi koʻpincha ishlab chiqarishning ehtiyojlariga mos kelmaydi, maktablarning bitiruvchilari uning sharoitlariga yomon moslashadilar. Shuning uchun Yevropa va Yaponiya kompaniyalarida, qoidaga koʻra, boshqaruvchilarni chetdan taklif qilmaslik, ularni firmaning ichida "oʻstirish" ishlatiladi. Shunga qaramasdan, bir qator davlatlar, ayniqsa AQSh kompaniyalarida hali ham kasbiy boshqaruvchini yollash amaliyoti keng tarqalgan. Tadqiqotchilarning ma'lumotlariga koʻra, zamonaviy rahbar faqat 15-20 % oʻz sohasidagi mutaxassis boʻlishi kerak, u hammadan avval tashkilotchi, ruhshunos, sotsiolog boʻlishi kerakligi ta’kidlab oʻtildi.
Hozirda koʻplab korxona va tashkilotlarda hatto ta`lim muassasalarida ham menejerlar faoliyat yuritmoqda. 
Menejer oʻzi kim? 
Va korxona va tashkilotlarda uning ahamiyati va roʻli qanday? 
Korxona va tashkilotlar nega menejerga ehtiyoj sezadilar? 
Menejer – bu boshqaruv faoliyati bilan shugʻullanuvchi, maxsus bilimlarga ega, bozor sharoitida faoliyat yurituvchi , faoliyatning ba`zi turlari boʻyicha qaror qabul qilish vakolatiga ega xodimlardir. Menejerning obrazi doimiy ravishda boyib boradi, insoniyroq boʻladi. Hozirgi vaqtga qadar menejmentning vatani boʻlgan AQShda ratsional turdagi menejerlar ustuvorlik qilgan, ular koʻproq muxandislik - iqtisodiy koʻnikmalarga va boshqaruvga yondashuvlarga ega boʻlganlar. Ammo hozirgi vaqtda endi yangi turdagi menejerlar paydo boʻldilar, ular asta-sekin ishlab chiqarishdagi insoniy omillarni hisobga olish tomoniga yuz oʻgirmoqdalar. Buning ustiga, bu turli tumanliklar ishga doir xulqqa xos alomatlarni kasb etmoqdalar. Buning ustiga, avvallari tashkilotni boshqarish uchun ushbu sohada mutaxassis boʻlish shart emas, boshqaruv texnologiyasi va texnikasini bilan, odamlar bilan ishlay olishlikning oʻzi yetarli deb hisoblangan. 
Har qanday darajadagi zamonaviy menejerni oldiga butun bir qator talablar qoʻyiladi. U quyidagi asosiy sifatlarga ega boʻlishi kerak: 
 zamonaviy tashkilotni boshqarish sohasidagi bilimlar va tajribaning mavjudligi; 
 faoliyatning turi va xarakteri boʻyicha tashkilot tegishli boʻlgan sohaning holati va rivojlanishi masalalarida (tadqiqotlarning holati, texnika, texnologiya, raqobot, mahsulotga talabning dinamikasida) omilkorlik; 
 nafaqat ma' muriy boshqarish, balki tadbirkorlik koʻnikmalariga ega boʻlish, bozordagi vaziyatni boshqarishni bilish, tashabbus koʻrsatish va firma resurslarini qoʻllashning foydaliroq sohalarida faol qayta taqsimlash; 
 yuqori dinamiklik va noaniqlik sharoitida quyida turuvchi rahbarlar va xodimlar bilan kelishish asosida omilkor qarorlarni asoslash va qabul qilish, ularning qabul qilingan qarorlarni amalga oshirishdagi ishtirokini taqsimlashni bilish; 
 asosiy bozorlar yoki ularning hozir ishlanayotgan yoki ishlamoqchi boʻlgan segmentlaridagi iqtisodiy vaziyatni tahlil qilish sohasidagi amaliy bilimlar va tajribaning mavjudligi; 
 yuqori madaniyat, soflik, hamma narsada namuna boʻlish qobiliyati;
raqib firmalar faoliyati va harakatlarini tahlil qilishni bilish; 
 tashkilot resurslarini boshqarish qobiliyati va bilishi; 
 tashkilot ishini bashorat qilish va rejalashtirishni bilish; tashkilotni boshqarish va faoliyat yuritishning samaradorligini oshirish usullariga egalik qilish; 
 zamonaviy axborot texnologiyalari, kommunikatsiya va aloqa vositalariga egalik qilish; 
 odamlar bilan ishlash, ularga ta'sir koʻrsatish qobiliyati va bilimi, buning uchun zarur boʻlgan dilkashlik, adolatlikka ega boʻlish, "insoniy munosabatlar"ni bilish; 
 oʻzini oʻzi va oʻz vaqtini boshqarishni bilish; 
 masalalarni hal qilishda qat'iylik, gʻayratlilik, dinamiklik; 
 rasmiy va norasmiy tuzilmalarning oʻzaro aloqasini hisobga olish bilan odamlar bilan munosabatlarni oʻrnatishni bilish; 
 bilimlar va farosatlilik (tashkilotdagi aniq sharoitlarni bilish, ularda oʻz yoʻlini topa bilish, farosatli va topqir boʻlish); 
 oʻziga oʻzi yordam koʻrsatishni bilish, tashkilotdagi ma'lum sharoitlarda boshqaruv koʻnikmalarini rivojlantirish hisobiga oʻzini qoʻllab quvvatlash; 
 oʻz mamlakati va boshqa mamlakatlardagi, firma oʻzining oʻrinini kuchaytirish yoki ishlab qolishga intilayotgan bozorlardagi xoʻjalik holatini rivojlanishi, talabning xususiyatlari, iqtisodiyotni davlat tomonidan tartibga solish choralari tendensiyalarini oldinda koʻra olishni bilish kabi sifatlarga ega boʻlishi muhim ahamiyat kasb etadi. 
Hozirki kunda oʻzimizda menejerlar yuqoridagi sifatlar bilan birgalikda tashkilotlarda turli oʻrinlarni egallay boshlashdi. Misol uchun, direktor, ish boshqaruvchi, mudir kabi oʻrinlarni egallaydilar. Zamonaviy menejer quyidagi bilimlarga va xususiyatlarga ega boʻlishi kerak, avvalambor, har bir menejer tashabbuskor, innovatsion fikrlarga ega, tavakkalchilik qonunlarini bilishi lozim. Menejer turli bilimlar egasi boʻlishi lozim. Menejer matematika, sotsiologiya, matematik modellashtirish, iqtisodiyot, ingliz tili, rus tili, psixologiya kabi blimlarni egallashi kerak. Menejer uchun masalaga aniq, konkret, toʻgʻri yechim topishida matematik modellashtirish katta yordam beradi. 
Matematik modellashtirish XX asr oʻrtalarida paydo boʻlgan. Modellashtirish – bu masalani aniqlashtiruvchi, ortiqcha yoki ikkinchi darajali halaqit beruvchi mayda detallarni bartaraf etadi va boshqaruvchiga masalani aniq yechishda koʻmaklashadi. Menejersiz tashklotni tasavvur qilib boʻlmaydi. Menejerlar tashkilot yoki korxonada katta oʻrin tutadilar. Menejerlar tashkilotda quyidagi vazifalarni bajaradilar: tashkilotdagi alohida operatsiyalar oʻrtasida aloqani oʻrnatadilar, tashkilot yoki boʻlimlarga rahbarlik qiladi, tashklotni strategiyasini ishlab chiqadilar , tashkilotning tashqi aloqalarini oʻrnatishda asosiy ishtirokchi hisoblanadilar. Menejerlarning bajaradigan vazifalari turli tuman boʻlishiga qaramay, ular asosan uch vazifani bajaradilar. Bular quyidagilardir: tashkilotning asosiy vazifalarini belgilaydi, tashqi va ichki muhit haqida ishonchli va aniq ma`lumotlar toʻplaydilar, tashqi va ichki aloqa va munosabatlarni shakllantiradilar. 
Tashkilotning asosiy vazifalari – resurslarni taqsimlash, ulardan toʻgʻri foydalanish, xatoliklarni tuzatish, kamchiliklarni bartaraf etish, xodimlar oʻrtasidagi mehnat taqsimotini toʻgʻri belgilash, xodimlar oʻrtasidagi munosabatlarni toʻgʻri shakllantirish, ish surati oshib borishi uchun mehnat taqsimotini muvofiqlashtirish kabi asosiy vazifalarni bajaradilar. Tashqi muhit – ya`ni raqobatchilar haqida aniq statistik ma`lumotlar toʻplaydilar va bu ma`lumotlardan foydalanib boshqa tashkilotlar foydalanayotgan usullardan optimalroq usulini ishlab chiqadilar, taklif qiladilar, Ichki muhit haqida aniq ma`lumot – xodimlarnig samaradorligini tekshirish, ish jarayonidan ogʻishlarni nazorat qilish, huquqbuzarliklar yoki ichki korrupsion holatlarni bartaraf etish kabi vazifalarni bajaradilar, rejalashtirilgan, tasdiqlangan usullardan qay darajada foydalanilganliklari haqida ma`lumot toʻplaydilar. Tashqi aloqa – boshqa tashkilotlar bilan manfaatli aloqalar oʻrnatishda, ular bilan shartnomalar tuzishda asosiy ishtirokchilardan biridir. 
Hozirda ta`lim muassasasini ham menejerlar boshqarishi lozimligi ta’kidlab oʻtildi.Ta`lim sohasini shu vaqtlar mobaynida katta oʻqituvchilar, matematika oʻqituvchilari, huquq, tarix yoki informatika oʻqituvchilari boshqarib kelishgan, ta`lim muassasasini ham maxsus boshqaruv bilimlari uning sir-asrorlarini chuqur oʻrgangan menejerlar boshqarishi, ish vaqtining toʻgʻri va samarali tashkil etilishiga, ortiqcha ma’muriy qogʻozbozlikka vaqt sarflamaslik va oʻqituvchilarning koʻp vaqtini oʻz ustida ishlashlari uchun sarflashlari kabi koʻplab imkoniyatlar yaratadilar. Har bir kasb egasi oʻz ustida ishlashi oʻzini rivojlantirishi lozim. Agar kadr, xodim yoki rahbar oʻz ustida ishlamas ekan, tashkilot yoki muassasada rivojlanish, ish suratlarining oshishi kabi ijobiy holatlar kuzatilmaydi. Boshliq yoki boshqaruvchi ham oʻz ustida doim ishlashi va oʻzini - oʻzi rivojlantirishi lozim. Rahbar oʻz ustida ishlamas ekan, u oʻz ortidan xodimlarni olib borolmaydi, rahbar bilimlarga ega boʻlib ammo madaniyat va ma’rifatdan yiroq boʻlar ekan bu holatning natijasi ham ijobiy boʻlmaydi. Rahbar avvalo, har bir xodim uchun oʻrnak boʻla olishi lozim. U oʻz tashkiloti yoki muassasasidagi xodimlar jamoasining ishonchini qozona olishi kerak. Rahbar nafaqat turli bilimlar balki nutq ravonligi, madaniyat, imidj jihatidan, ishga oʻz vaqtida kelish kabi xususiyatlarini namoyon qilishi lozim. 
Koʻpincha rahbarlar xodimlar bilan hurmatni haddan tashqari saqlashga harakat qiladilar. Masalan, xodimlar bilan suhbatda jiddiy qovogʻi solingan holatda suhbatga kirishadilar, xodimlarni ruhlantirishda ham qattiqqoʻllik bilan yondashadilar. Ammo doim ham bunday choralar ijobiy natijaga olib kelmaydi. Xodimga topshiriq berdingiz, ammo uning imkoniyatlarini cheklab qoʻydingiz, bunda xodim oʻzida mavjud kuchli ta`sirga yoki yaxshiroq natija koʻrsatuvchi imkoniyatlardan ham foydalanishga qoʻrqib qoladi va siz topshirgan vazifani talab darajasidasidan ancha past natija bilan sizga taqdim etadi. Aksincha, haddan tashqari liberallashuv ham shu kabi salbiy natijalarga olib keladi. Yuqorida aytib oʻtilganidek, psixologiya fani bunday holatlarda katta yordam beradi. Rahbar topshiriq berganda biroz liberal, uning natijasini olayotganda avtoritar ( qattiq qoʻl), tashkilot uchun muhim boʻlgan qarorlarni qabul qilishda demokratik boʻlishi lozim.Bu bizning yuqoridagi fikrimizning yaqqol isboti deb aytsak notoʻgʻri boʻlmaydi. 
Raxbar ma’naviyati toʻgʻrisida gap ketganda, koʻpincha, rahbarning tarixni, allomalarimiz merosini, goʻzallik, yaxshilik-yomonlik haqidagi bilimlarini tushunishadi. Aslida bular - zamonaviy rahbarning kasbiy madaniyatining bir boʻlagi, xolos. Zamonaviy raxbar ma’naviyati nixoyatda koʻpqirrali, tobora boyib, oʻzgarib boruvchi tushunchadir. 
Prezidentimiz nutqlarida zamonaviy raxbar kadr ma’naviyatida ustuvor boʻlishi kerak boʻlgan fazilatlar oʻz aksini topgan.[1] Bu boradagi amaliy ishlar sirasiga Oʻzbekiston Respublikasi Prezidentining 2018-yil 30- maydagi “Istiqbolli boshqaruv kadrlarini tanlov asosida tanlab olishning zamonaviy tizimini yaratish chora-tadbirlari toʻgʻrisida”gi PQ-3755-sonli qarori asosida istiqbolli boshqaruv kadrlarining tizimli asosda tanlab olinishini taʼminlash, shuningdek, davlat va xoʻjalik boshqaruvi, mahalliy ijro etuvchi hokimiyat va boshqa davlat organlari, tashkilotlari tizimida ularning kasbiy malakasini uzluksiz oshirib borishga koʻmaklashish maqsadida har 3 yilda istiqbolli boshqaruv kadrlarini tanlab olish boʻyicha “Taraqqiyot” respublika tanlovi oʻtkazilishi yoʻlga qoʻyilgan.[2] Taʼlim tizimi va muassasalari boshqaruvining nazariy-uslubiy asoslarini ishlab chiqish, umumiy oʻrta taʼlim maktablari rahbarlari boshqaruv faoliyati samaradorligi, taʼlim sifati boshqaruvini takomillashtirish yoʻnalishida U.I.Inoyatov, R.Sh.Ahlidinov, J.Gʼ.Yoʻldoshev, S.A.Usmonov va boshqalar ilmiy tadqiqotlar olib borganlar1 . Mamlakatimizda ham bu borada dadil qadamlar tashlanmoqda. 
Bugun zamonaviy raxbar ma’naviyati yuqorida ta’kidlab oʻtilgan fazilat va xislatlardan tashqari quyidagi qoʻshimcha talablarni ham oʻz ichiga olishi mumkin: 
- xoʻjalik yuritish intizomini ta’minlash; 
- shartnomalarning toʻla bajarilishiga erishish; 
- ishni tashkil qilishda izlanish, tashabbuskor boʻlish; 
- boqimandalik, xoʻjasizlik dardlarini davolash; 
- dexqon, tadbirkor manfaatlarini himoyalash; 
- kadrlarni tanlash, tayyorlash va joy-joyiga qoʻyish; 
- tamagirlikka qarshi kurashish; 
- kadrlar tayyorlash milliy dasturining davlatimiz, millatimiz taqdirida tutgan oʻrnini toʻliq anglash; 
- qoʻl ostida ishlayotgan xodimlarni ijtimoiy himoya qilishni ta’minlash. Bugun mamlakatimizda iqtisodiy rivojlanish oʻzining yangi sifat bosqichiga koʻtarildi. Rivojlanishning tez sur’ati yangi iqtisodiy mentalitetning asosi boʻlgan yuqori darajadagi boshqaruv madaniyatini talab qiladi. Jamiyat ijodiy, tashabbuskor, mustaqil, bozor iqtisodiyoti sharoitida oʻz qobiliyatini muvaffaqiyatli amalga oshiradigan va uning natijalari uchun javobgar boʻlgan odamlarga har doimgidan ham koʻproq ehtiyoj sezadi. Menejment sohasidagi mutaxassisning kasbiy darajasi zamonaviy jamiyatning ilmiy, amaliy, axborot, texnologik, axloqiy va madaniy ehtiyojlariga mos kelishi kerak, boshqacha qilib aytganda, u yuqori boshqaruv madaniyatiga ega boʻlgan mutaxassis boʻlishi kerak. Boshqaruv madaniyatini shakllantirish vazifasi globallashuv davrida mamlakatning milliy manfaatlariga javob beradigan mahalliy ijtimoiy-iqtisodiy, madaniy, etno-demografik iqtisodiy amaliyot haqiqatlari bilan bogʻliq holda mutaxassislarni kasbiy tayyorlash sohasida yangi ishlanmalarni barpo etishni talab qiladi. 
Zamonaviy menejerlarni tarbiyalash ta’lim tizimi uchun yana bir mas’uliyatni yuklaydi. Chunki har qanday yetuk kadr samarali ta’lim tizimining mevasi hisoblanadi. Ta’lim faoliyati hodisalarni oʻrganishda asosiy e’tiborni tegishli tushunchalar tarkibini aniqlashtirishga qaratadi. Har bir fan oʻz tadqiqot mavzusini tushunchalar va toifalarda aks ettiradi, ularsiz haqiqatni tushuntirib beradigan nazariyani qurish mumkin emas. Ta’lim birbiridan farq qiluvchi tushunchalar toʻplamiga emas, balki ularning terminologik apparatda aks etgan kontseptual ravishda oʻzaro bogʻliq tizimiga ega boʻlishi zarur. Soʻnggi paytlarda bu muammo juda dolzarb boʻlib qoldi, chunki koʻplab yangi kontseptsiyalar va atamalar paydo boʻlganligi sababli, ushbu jarayonning tartibga solinmaganligi, boshqaruvda oʻzining nazariy va kontseptual apparati yoʻqligi turli chigal vaziyatlarni yuzaga keltirdi. Bilishning dialektikasi shuki, har qanday yangi bilim bizga yangi tushunchalarni tushuntirish uchun zarur boʻlgan eski tushunchalar qobigʻida paydo boʻladi. 
Menejmentda yuzaga keladigan zamonaviy jarayonlarni tushunturishga hissa qoʻshadigan tushunchalardan biri “menejerning boshqaruv madaniyati”dir. Ushbu kontseptsiya hali tegishli ilmiy tushunchaga ega emas, shuning uchun biz, avvalambor, uni boshqarish nazariyasida foydalanish zaruriyati va imkoniyatini asoslashga harakat qilamiz, muhim xususiyatlarni koʻrib chiqamiz. Demak, rahbar shaxs ma’naviyatida, avvalo, mas’uliyat hissi yuksak boʻlishi lozim. Bu hisni nimalar tashkil qiladi? Uni ―inson, uning hayoti, erkinligi, sha’ni, qadr-qimmati va boshqa daxlsiz huquqlarini oliy qadriyat‖ deb bilish tashkil qiladi. Shu ma’noda rahbar shaxs ma’naviyati gʻoyasining birinchi elementi insonni qadrlashdir. Bu ulkan mas’uliyat hissini paydo qiladi. [3] 
Xulosa qilib aytganda, biz keng koʻlamli demokratik oʻzgarishlar, jumladan, ta’lim islohotlari orqali Oʻzbekistonda yangi Uygʻonish davri, ya’ni Uchinchi Renessans poydevorini yaratishni oʻzimizga asosiy maqsad qilib belgilangandi. Bu haqda gapirar ekanmiz, avvalo, uchinchi Renessansning mazmun-mohiyatini har birimiz, butun jamiyatimiz chuqur anglab olishi kerak. Tarixga nazar solsak, Buyuk ipak yoʻlining chorrahasida joylashgan ona zaminimiz azaldan yuksak sivilizatsiya va madaniyat oʻchoqlaridan biri boʻlganini koʻramiz. Xalqimizning boy ilmiy-madaniy merosi, toshga muhrlangan qadimiy yozuvlar, bebaho me’moriy obidalar, nodir qoʻlyozmalar, turli osori atiqalar davlatchilik tariximizning uch ming yillik teran ildizlaridan dalolat beradi.

Nazorat savollari: 
1. «Menejment» atamasi nim ani bildiradi? 
2. Boshqaruv nima? 
3. Tashkilot menejmenti tizimining tuzilishi qanday? 
4. «Boshqaruv» va «menejment» tushunchalaridagi farq nim alardan iborat? 
5. Boshqaruvning iqtisodiy usullari nimalarga asoslanadi? 
6. Boshqaruv tamoyillari nima? 
7. Boshqaruvning umumiy usullari qanday? 
8. Boshqaruv subyekti nima? 
9. Boshqaruvning ijtimoiy-psixologik usullari nimaga asoslanadi? 
10. Boshqaruv usullari nima? 
11. Boshqaruvning ma’muriy usullari nimalarga asoslanadi? 
12. «Menejment tamoyillari» tushunchasini kim birinchi boʻlib fanga kiritgan? 
13. Keyingi paytlarda boshqaruvning qaysi usullari koʻproq rivojlangan?

